આજ સુધી આપણે નવા જમાનાને શાંતિનો જમાનો માનતાં હતાં, પણ હવે આપણને પ્રતીત થવા લાગ્યું છે કે આ જમાનાની શાંતિ કેવળ બાહ્ય શાંતિ જ છે, ને અંતરમાં તો એણે એવી તીવ્ર અશાંતિ ઉપજાવી છે કે જેવી ભૂતકાળમાં કોઈ પણ જમાનાએ ન ઉપજાવી હોય. સંસારમાં સર્વત્ર એણે મૂલ્યપરિવર્તન કરવા માંડ્યું છે. જૂના આદર્શોની અંદરની શ્રદ્ધા એણે ઉઠાડી મૂકી છે, પણ નવા આદર્શોની અંદર હજુ અવિચળ શ્રદ્ધા એ બેસાડી શકેલ નથી; એટલે જ્યાં ત્યાં વિલક્ષણ વ્યામોહ નજરે પડે છે. (What are We to do with Our Lives by H.G. wells)